钦定古今图书集成/方舆汇编/职方典/第1182卷 > 《遗爱亭记》巢谷
## 钦定古今图书集成/方舆汇编/职方典/第1182卷 > 《遗爱亭记》巢谷

何武？所至无赫赫名，去而人思之，此之谓“遗爱。”夫君
子循理而动，理穷而止，应物而作，物去而复，夫何赫
赫名之有哉？东海徐君猷以朝散郎为黄州，未尝怒
也而民不犯，未尝察也而吏不欺，终日无事，啸咏而
已。每岁之春，与眉山子瞻游于安国寺，饮酒于竹间
亭，撷亭下之茶，烹而食之。公既去郡，寺僧继连请名，
子瞻，名之曰《遗爱》。时谷自蜀来，客于子瞻，因子瞻以
见公，公命谷记之。谷愚朴羁旅人也，何足以知？公采
道路之言，质之于子瞻，以为之记。